als_Latn dik_Latn sag_Latn
Prishtinë, 20 shkurt 2015 – Dy odat ekonomike më të mëdha në Kosovë, Oda Ekonomijke e Kosovës (OEK) dhe Oda Ekonomike Amerikane në Kosovës (OEAK) kanë kërkuar që institucionet shtetërore të përshpejtojnë dinamikën e implementimit tëe pikave të rezolutës së fundit të Kuvendit që kanë të bëjnë me zhvillimin ekonomik.
Drejtuesit e këtyre dy asociacioneve të biznesit, Safet Gërxhaliu i OEK dhe Arian Zeka i OEAK, kanë bërë thirrje që kjo kërkesë të merret në konsideratë me seriozitetin më të lartë, duke pasur parasysh rritjen jo të kënaqshme ekonomike, rënien e fluksit të investimeve të huaja direkte, normat e larta të papunësisë dhe indikatorët e tjerë ekonomik e social të cilët kanë bërë që një pjesë e qytetarëve të humbin shpresën për të ardhmen.
Gërxhaliu dhe Zeka kanë thënë se, në rrethana të tilla, institucionet e vendit duhet të ishin më aktive në nxjerrjen e akteve ligjore dhe nënligjore që do të hapnin perspektivë për zhvillimin e sektorit privat, si bartësi kryesor i zhvillimit ekonomik dhe përmirësimit të mirëqenies së qytetarëve.
Ata kanë kërkuar që urgjentisht të bëhen ndryshime të politikave fiskale në favor të bizneseve, zgjerimi i listës së lëndëve të para dhe makinerive që lirohen nga detyrimet doganore dhe nga tatimi mbi vlerën e shtuar, në mënyrë që të përmirësohet pozita konkurruese e prodhimeve vendore karshi atyre të importuara.
Ddrejtuesit e dy odave ekonomike kanë kërkuar edhe ndryshimin e plotësimin më të shpejtë të ligjeve tatimore, të cilat do të mundësonin hyrjen në fuqi të vendimit të Qeverisë së Republikës së Kosovës të prillit të vitit 2014 për lehtësirat tatimore për investimet e reja, që konsiderohet si parakusht për nxitjen e investimeve të brendshme dhe për tërheqjen e investimeve të huaja.
Ata kanë thënë se është utopike të mendohet se ruajtja e stabilitetit politik, ekonomik e social do të mund të bëhet përmes marketingut ose fushatave vetëdijësuese dhe kanë theksuar se vetëm veprimet konkrete për fuqizimin e sektorit privat do të mundësonin krijimin e stabilitetit. (r.m.)
als_Latn als_Latn als_Latn als_Latn als_Latn als_Latn